Mandailing (sajak)
Sajak

| --- | --- |
  Bahasa Mandailing  O, Mandailing Godang,  Tano ingananku sorang,  Na niatir ni dolok na lampas,  Na nijoling ni dolok na martimbus,  Ipulna na laing bubus!    Tor Sihite tingon julu;  Patontang dohot tor Barerang  Gurung-gurungna manompi Lubu,  Bohina mangadap tu dolok Sigantang.  Muda Hutalihon tu utara,  Laho manindo tu irisannya,  Jongjong ma huida Lubuk Raya,  Asa manjoling dolok Malea.    Muda Hutindo tingon Bania,  Hutatap ma aek ni Batang Gadis,  Mangelduk-elduk dalannia,  Atir hamun jior marbaris.    Jaru pe ia aek na rara,  Na suntut godang jaotanna,  Tombal bondar panombar saba,  Tusi ma da muarana.    O na marsaba na bolak,  Muda disabur ho sajual same,  Dapot ho ma onom pulu jual mulak.  Ho ma na garang manggadis eme.    Na tumbur ma nian tanomu,  Tai laing tong do ho longang,  Jaru momo pe dibaen hosuan-suanon mangolu,  Inda ro halak tu ho mardagang      Aha ma rohai tue!  Dalanna so nada rami,  Anso Torang di rohanami.    Ia di Jae ni Batang Angkola,  Taringot tu Aek Godang,  Songon na muntul ia mulak,  Baon sompit boluson tu Batang Singkuang    Muda ro sirumondap udan,  Magodang ma batang ni aek,  Dibaon sompit hadabuan,  Jadi tu darat doma manaek.    I ma da, dongan, dalanna,  Anso Jadi bonca-bonca,  Holas na haruar tingon bagasnna,  Arun sajo do diobansa.    Adong halak ruar  Na mian di Panyabungan,  Tibu ia haruar,  Baon ia madung busungan,    Inda, ale hum i sajo,  Dalan ni jagal ngada manjadi  Tai adong dope dabo,  Tor Pangolat ngada tarbolus padati      Tai jaru songon i ba,  Dengganmu sai hurang,  Nada huparmuda ba,  Angke dison ma huida parjoloa ari torang.    Tinggal ma ho jolo ale,  Anta piga taon nada huboto,  Muda huida ho mulak muse  Ulang be nian sai maoto    Laho hita marsalak,  Marsipaingot dope au di ho,  Ulang lupa paingot danak,  Manjalahi bisuk na peto  :  Bahasa Indonesia  O Mandailing Raya!  Tanah tempatku dilahirkan  Yang diapit gunung yang tinggi  Yang ditatap gunung berasap  Asapnya mengepul terus    Gunung Sihite di hulu  Berhadapan dengan Gunung Barerang  Punggungnya mendukung Lubu  Keningnya menghadap Gunung Sigantang      Jika kupandang ke utara  Sambil menatap ke timur laut  Kulihat tegak Lubuk Raya  Dan mengerling Gunung  Malea    Jika kupandang dari Bania  Kulihat air Batang Gadis  Berkelok-kelok alirannya  Kiri kanan juar berbaris    Biarpun ia sungai yang keruh  Besar sekali manfaatnya  Segenap saluran penyiram sawah  Ke sanalah muaranya    O pemilik sawah yang luas  Jika kau tabur sebakul benih  Kau peroleh enam puluh bakul kembali  Kaulah yang paling sering menjual padi    Sungguh subur tanahmu  Tapi kau masih saja diam  Sekali pun mudah membuat tanaman bertumbuh  Orang tidak datang berdagang kepadamu    Apakah gerangan  Sebabnya tidak ramai?  Katakan biar kudengar  Agar jelas hati kami      Dihilir Batang Angkola  Menyinggung Aek Godang  Seolah berbalik ia kembali  Karena sempitnya aliran ke Batang Singkuang    Jika hujan turun  Sungai pun banjir  Karena sempitnya muara  Jadi ke daratlah melimpah    Itulah sebabnya  Maka banyak rawa-rawa  Uapnya keluar dari dalam  Pasti demam yang dibawanya    Ada orang luar  Yang berdiam di Penyabungan  Cepat ia keluar  Karena perutnya sudah buncit    Bukan hanya itu  Penyebab dagang tidak berhasil  Tapi masih ada lagi  Tor Pangolat tak dapat dilalui pedati    Tetapi sekali pun begitu  Kebaikanmu masih kurang,  Kau tidak kusia-siakan  Sebab di sinilah mula-mula kulihat hari terang      Tinggallah sayang  Entah berapa tahun aku tak tahu  Jika aku melihat kau kembali  Janganlah lagi tetap bodoh    Ketika kita berpisah  Aku masih berpesan padamu  Jangan lupa menasihati anak  Mencari ilmu yang benar